**ESA-tiimin kokousmuistio**

Aika: 25.8. klo 12.30 - 14.30

Paikka: Nokian kirjasto- ja kulttuurikeskus Virta

Paikalla: Heidi Pehkonen (Kangasala)

Heidi Ollikainen (Tampere)

Iina Lehtiniemi (Valkeakoski)

Jarkko Rikkilä (Kehittämiskirjasto)

Teija Ruuhikorpi (Nokia)

Ismo Santala (Tampere)

Hanna Nousiainen (Tampere)

**1. Tiimin kokoonpanomuutokset ja syksyn ohjelma**

Otettiin esittelykierros ja toivotettiin uusi jäsen Teija Ruuhikorpi Nokialta mukaan tiimin toimintaan. Teija tulee siis Jarna Haran tilalle, Jarna siirtynyt Nokian kirjastotoimenjohtajaksi. Onnittelut myös Jarnalle tästä!

Keskusteltiin myös syksyn ohjelmasta ja koulutuksista. Etämuotoon ollaan kääntymässä. Kunnissa työmatkustamista pyritään välttämään ja vain välttämätön matkustaminen on suositeltavaa ja sallittua. Lisäksi tilanteen epävarmuutta ja ennakoimattomuutta lisää yhteistoimintaneuvottelut, joita on käynnissä Nokialla, Tampereella, Kangasalla ja Jyväskylässä.

Sovittiin, että tiimi kokoontuu etäyhteyksillä ja syksyn ESA-foorumin järjestetään etänä.

**2. ESA-foorumin pe 23.10. aiheet ja toteutusmuoto**

Keskusteltiin tulevan ESA-foorumin ohjelmasta. Dokumenttien saavutettavuus ja videoiden tekstitykset – apua ja tukea kaivataan tähän aihepiiriin edelleen. Mitä työssäni täytyy tehdä nyt toisin? Miten tehdään tekstit siihen muotoon, että saavutettavuusvaatimukset täyttyvät. Oppilaille tai koululaisille jaettavat materiaalit? E-aineistoasioiden saavutettavuus, kirjaston verkkosivut?

Lisäksi aihepiirinä voisivat olla ohjetekstit ja jaettavat materiaalit erityisesti verkossa ja niiden selkokielisyys. On puhuttu myös PIKI-verkkokirjaston osalta, että koottaisiin yhteen saavutettavuuteen liittyvät palvelut.

Tampereen kotipalveluissa paljon esitteitä, miten kerrotaan palveluista ja miten esitellään palveluita? Esimerkiksi kun laitetaan kirjasto-asioista viestiä, on jatkuvaa painottelua kohteliaisuuden ja selvyyden välissä. Nokialla Saavutettavuus-ongelma: Kirjastoauton aikataulut saavutettavasti luettavaan muotoon ovat tavoitteena.

Ohjelma julkistettiin 15.9. ja näyttää tältä:

Kehittämiskirjaston ESA-tiimi (esteettömyys- ja saavutettavuusasiat) on suunnitellut ja organisoinut jälleen ajankohtaisen saavutettavuuteen liittyvän koulutuspäivän. Päivässä tullaan tarttumaan kertauksena dokumenttien saavutettavuuteen. Puheenvuorot ja osiot sisältävät myös konkreettisia ja omakohtaisia harjoitteita. Tule siis mukaan kertaamaan, miten esimerkiksi luot saavutettavan asiakirjan tai miten teet videoiden tekstityksiä.

**Saavutettavuus, tekstitykset ja selkokielisyys pe 23.10.**

**Pe 23.10.2020**

**Klo 09.00 – 14.00**

**Teams-etäkoulutus**

Ohjelma

Klo 09.00 – 10.15 Saavutettavien dokumenttien luominen (PDF, Word, PowerPoint) / Kirsi Ylänne, saavutettavuusasiantuntija, Celia

Klo 10.15 – 10.20 Tauko

Klo 10.20 – 11.00 Kokemuksia ja vinkkejä videoiden tekstitykseen / Riitta Taarasti, toimittaja & tuottaja & Mikko Helander, kuvaaja, Kirjastokaista

Klo 11.00 – 11.30 Lounastauko

Klo 11.30 – 12.15 Selkokielisyys verkossa ja selkokieliset päivitykset sosiaalisen median kanavissa / Henna Kara, suunnittelija, Selkokeskus / Kehitysvammaliitto

Klo 12.15 – 12.20 Tauko

Klo 12.20 – 13.00 Selkokieliset jaettavat materiaalit kirjaston asiakkaille, oppilaille ja koululaisille / Henna Kara, suunnittelija, Selkokeskus / Kehitysvammaliitto

Klo 13.00 – 14.00 Miten kirjaston saavutettavat palvelut tulisi kerätä yhteen? – esimerkkejä kirjastoista / keskustelua ja yhteenvetoa päivästä luotsaa PiKen ESA-tiimi

Tilaisuuden järjestää Tampereen kaupunginkirjasto. Tampereen kaupunginkirjastolla on alueellinen kehittämistehtävä Pirkanmaan ja Keski-Suomen alueella. Kuvat ja tunnelmat somessa, käytä tunnistetta: #akepike.

**3. Muut asiat**

Keskusteltiin vielä lopuksi Celia-palveluiden käyttämisestä ja markkinoinnista. Opastus jää usein kirjastoille hoidettavaksi. Miten annetaan avaimet käteen? Voidaanko ottaa Celian pop-up-pisteitä kirjastoihin? Voidaanko tehdä yhteistyötä? Keski-Suomen näkövammaisten kanssa on yhteistyötä Jyväskylän kirjastolla ja tässä voitaisiin markkinoida Celian palveluista. Myös asiakkaiden yhteydenottotapa Celia-asioinnissa herättää kysymyksiä, palataan tähän seuraavassa kokouksessa.